*Likumprojekts*

**Grozījumi Arhīvu likumā**

Izdarīt Arhīvu likumā (Latvijas Vēstnesis, 2010, 35.nr.; 2013, 84.nr.; 2014, 220.nr.; 2016, 57.nr.) šādus grozījumus:

1. Izslēgt 4.panta ceturto daļu.
2. Aizstāt 5.panta pirmajā daļā vārdus „fiziskā persona, kas veic profesionālo darbību (individuāli praktizējošs ārsts, mērnieks u.c.)” ar vārdiem „fiziskā persona, kas veic saimniecisko darbību, vai uz darba, uzņēmuma vai autora līguma pamata nodarbina citas fiziskas personas”.
3. Papildināt likumu ar 5.1 pantu šādā redakcijā:

„**5.1 pants. Personas dokumentu glabāšanas termiņi**

Ministru kabinets nosaka glabāšanas termiņus institūciju un šā likuma 5.panta pirmajā daļā minēto privātpersonu dokumentiem par personas darba vai dienesta gaitu un izglītojamā, tajā skaitā studējošā, lietām, kā arī uz uzņēmuma vai autora līguma pamata nodarbināto fizisko personu dokumentiem.”

1. Papildināt pārejas noteikumus ar 12. un 13.punktu šādā redakcijā:

„12.  Grozījumi šā likuma 4.panta ceturtajā daļā par 75 gadu glabāšanas termiņa atcelšanu institūciju personas dokumentiem, 5.panta pirmajā daļā par pienākumu privāto dokumentu pārvaldībā attiecināšanu uz fiziskajām personām, kas veic saimniecisko darbību, vai uz darba, uzņēmuma vai autora līguma pamata nodarbina citas fiziskas personas un 5.1 pantā par deleģējumu Ministru kabinetam noteikt personas dokumentu glabāšanas termiņus stājas spēkā 2018.gada 1.janvārī.

13.  Ministru kabinets izdod šā likuma 5.1 pantā minētos Ministru kabineta noteikumus līdz 2017.gada 1.septembrim.”

Kultūras ministrs D.Melbārde

Vīza: Valsts sekretārs S.Voldiņš

23.11.2016. 16:49

212

G.Karlsons, 67558890

Gatis.Karlsons@arhivi.gov.lv